recursal/SuperWikiNEXT-32B huggingface dataset:
**נמל התעופה הבינלאומי ריאד המלך ח'אלד** (בערבית: **مطار الملك خالد الدولي**) הוא נמל התעופה המשרת את העיר ריאד, בירת ערב הסעודית. הנמל הוא השני בממלכה בעומס פעילותו (אחרי נמל התעופה בג'דה): בשנת 2013 עברו בו 18,585,000 נוסעים במסגרת 161,314 תנועות מטוסים. הוא משמש כבסיס פעולה מרכזי של חברת התעופה סעודיה.

הנמל
----

נמל התעופה ממוקם 35 קילומטרים מצפון למרכזה של ריאד. הוא החל לפעול בשנת 1983 והחליף את נמל התעופה הישן של העיר, הממוקם במרכזה (נמל תעופה זה משרת מאז את חיל האוויר המלכותי הסעודי).

נמל התעופה תוכנן על ידי פירמת האדריכלים האמריקאית הבינלאומית HOK. הוא נקרא על שמו של ח'אלד, מלכה הרביעי של ערב הסעודית.

הנמל משרת כ-40 חברות תעופה. קווי תעופה פועלים בינו לבין יעדים רבים בערב הסעודית, יעדים במזרח התיכון, אפריקה, המפרץ הפרסי, הודו, פקיסטן, אינדונזיה, הפיליפינים ויעדים באירופה ובצפון אמריקה.

### מבנה ומתקנים

בנמל התעופה שני מסלולי טיסה מקבילים באורך של 4,205 מטרים. בנייני הנמל ניצבים בשטח שבין המסלולים. משרת אותו כביש טבעת הבנוי סביב המסלול המערבי.

בנמל ארבעה טרמינלים ציבוריים, הניצבים בשורה בצד המסלול המזרחי. שטח בסיס כל אחד מהם הוא 47,500 מטרים מרובעים. לכולם צורת משולש ובכל אחד מהם (למעט טרמינל 4, הצפוני שבהם, שאיננו פעיל) מותקנים שמונה גשרי עלייה למטוסים. הם מחוברים ביניהם בבניינים מוארכים.

לצד המסלול המערבי של הנמל ניצב הטרמינל המלכותי, המשרת את בני משפחת המלוכה ואורחים רשמיים מחוץ לארץ ומותקן לקיום טקסים רשמיים בתוכו. גם לו מבנה משולש.

בשטח הנמל נמצא גם טרמינל לטיסות פרטיות.

במרכז שטח הנמל, בצמוד לטרמינלים הציבוריים ומול הטרמינל המלכותי, ניצב מסגד הנמל. כיפתו העגולה מתנשאת לגובה של 40 מטרים. שטח המסגד (בשני מפלסים) הוא 5,800 מטרים מרובעים. הוא יכול להכיל 5,000 מתפללים וברחבה שלידו יש מקום ל-5,000 נוספים. בצד המסגד ניצב מינרט בגובה של 39 מטרים. הטרמינל המלכותי מחובר למסגד במעבר טקסי באורך של 390 מטרים.

בסמוך למסגד נמצא מגדל הפיקוח של הנמל, שגובהו 81 מטרים.

בצמוד לטרמינלים ולמסגד נמצאים שני חניונים ובהם מקומות חנייה לכ-11,600 כלי רכב.

בשטח הנמל יש צמחייה בשטח כולל של 550 דונם ובה עצים וצמחים אחרים, שנבחרו בשל עמידותם לאקלים היבש השורר באזור.

בנמל מתבצעת תוכנית פיתוח המיועדת להעלות את קיבולתו מ-12 מיליון נוסעים בשנה ל-35 מיליון. במסגרתה יושמש בו הטרמינל הרביעי וייבנה טרמינל חמישי. כמו כן יחובר הנמל למערכת הרכבת התחתית של ריאד, הצפויה להתחיל בפעולתה ב-2019.

נמל התעופה נכלל ברשימת האתרים לנחיתות חירום של מעבורות החלל האמריקאיות.

* מזרקה בנמל התעופהמזרקה בנמל התעופה
* המסגד בנמל התעופה. מימין נראה מגדל הפיקוחהמסגד בנמל התעופה. מימין נראה מגדל הפיקוח
* מראה תקרת אחד הטרמינליםמראה תקרת אחד הטרמינלים
* מזכיר ההגנה של ארצות הברית רוברט גייטס מגיע לנמל התעופה, 6 באפריל 2011מזכיר ההגנה של ארצות הברית רוברט גייטס מגיע לנמל התעופה, 6 באפריל 2011
* אחת מהמעליות בנמל התעופהאחת מהמעליות בנמל התעופה

קישורים חיצוניים
----------------

ויקישיתוף מדיה וקבצים בנושא **נמל התעופה הבינלאומי ריאד המלך ח'אלד** בוויקישיתוף
* 

* אתר האינטרנט הרשמי של נמל התעופה הבין-לאומי ריאד המלך ח'אלד
* נמל התעופה הבין-לאומי ריאד המלך ח'אלד, ברשת החברתית אקס (טוויטר)
* אתר נמל התעופה
* נמל התעופה, באתר Flightstats

הערות שוליים
------------

1. ↑  מקור: .

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007552524705171
* LCCN: n79118869
* VIAF: 130176468
* WorldCat: lccn-n79118869

 |
שערות הילדה נטענו במטען חיובי עקב חיכוך עם המגלשה, והן דוחות זו את ומזדקרות. השערות נמשכות גם למטען שלילי שעל המגלשה.
פתיתי פוליסטירן מוקצף, המשמשים לאריזה, נצמדים לפרוות חתול עקב חשמל סטטי
**חשמל סטטי** הוא פיזיקלית שבה נוצרים על פני חומר כלשהו יונים שליליים או חיוביים כתוצאה ממגע עם חומר אחר. במילים אחרות נוצרים עליו עודף או חוסר של אלקטרונים. כאשר החומר הטעון מטען אלקטרו סטטי נמצא בקרבת חומר נייטרלי או חומר עם מטען הפוך, נוצר ביניהם הפרש מתח שמתפרק בצורת ניצוץ חשמלי.

הסבר פיזיקלי
------------

לחומרים שונים יש דרגה שונה של משיכה לאלקטרונים (האפקט הטריבואלקטרי). לדוגמה, שיער אדם תורם אלקטרונים בקלות, ולעומתו גומי וחומרים פלסטיים הם לוקחי אלקטרונים. כאשר משפשפים בלון על השיער אלקטרונים עוברים מהשיער לבלון, כך נוצר על השערות מטען חיובי שגורם להן להימשך לעצמים עם מטען שלילי (וגם להידחות זו מזו) ולעמוד על קצותיהן.

בדרך כלל עצמים העשויים מחומר מבודד כגון צמר, גומי, פלסטיק או ספוג, הגורם למעבר אלקטרונים מפני השטח של עצם אחד לשני וגורם לעצם אחד להיות טעון בעודף מטען שלילי ולעצם השני להיות בעל עודף במטען חיובי. בניגוד לדעה עממית רווחת, אין צורך בחיכוך לצורך מעבר המטענים אלא די במגע. חיכוך אפקטיבי יותר משום שבמהלך תנועת חיכוך נוצר מגע וניתוק בין שני הגופים המתחככים מספר רב של פעמים.

בתנאי מזג אוויר יבש, המוליכות של האוויר קטנה וכך כמות רבה יותר של מטענים עלולה להצטבר. התופעה מוכרת בחיי היום יום בעיקר לאחר נסיעה במכונית בחורף, כאשר נגיעה בדלת המכונית לאחר נסיעה גורמת לפריקת המטען בצורת ניצוץ. הגורם ליצירת החשמל הסטטי הוא מעבר מטענים כתוצאה מהחיכוך בין מושב המכונית לבין הנוסע. חוסר האיזון במטענים בגוף הנוסע גורם להתפרקות בצורת ניצוץ ברגע שנוגעים במוליך מתכתי כדוגמת דלת המכונית.

ניצוצות חשמליים כתוצאה מהתפרקות מטען סטטי גורמים לרוב לאי נוחות בלבד, אבל במקרים מסוימים עלולים לגרום לנזק ממשי. לדוגמה, התקנים אלקטרוניים כגון  שבבים עלולים להינזק כתוצאה מהתפרקות של חשמל סטטי דרכם, ולכן רצוי לגעת בחפץ מוארק על מנת לפרוק את המטען הסטטי בגוף, לפני שנוגעים ברכיבים אלקטרוניים או במעגלים מודפסים. סכנה אחרת היא יצירת דליקות בתחנות דלק.
סכנות רבות אלה בחיי היום יום אילצו אנשים למצוא דרך כדי שהמטען הזה יתפרק ללא פגיעה בסביבה. למשל במכלית דלק ניצוץ של חשמל סטטי יכול להיות מאוד קטלני ולכן מובנית על המכלית שרשרת הארקה, אשר בעזרתה החשמל הסטטי נפרק ללא פגיעה במכלית.

התפרקות מטען סטטי בקנה מידה גדול יותר היא הגורם לברק.

ראו גם
------

* מחולל ואן-דה-גראף
* האפקט הטריבואלקטרי

קישורים חיצוניים
----------------

ויקישיתוף מדיה וקבצים בנושא **חשמל סטטי** בוויקישיתוף
* צמ"ד אונליין (מכון ויצמן) – שאל את המומחה: איך נוצר חשמל סטטי והאם ניתן לאגור אותו?

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00570281
* NKC: ph503036

 |
אלקוק ובראון ממריאים בטיסתם המפורסמת
סר **ארתור ויטן בראון** (באנגלית: **Arthur Whitten Brown**;‏ 23 ביולי 1886 - 4 באוקטובר 1948) היה הנווט בטיסה הטרנס-אטלנטית הראשונה.

חייו
----

ארתור בראון נולד בגלאזגו שבסקוטלנד. הוא החל את הקריירה שלו כמהנדס טיסה לפני פרוץ מלחמת העולם הראשונה. אחרי שהופל ונפצע קשות מעל גרמניה ב-10 בנובמבר 1915, הפך בראון לשבוי מלחמה. אחרי ששוחרר והוחזר לאנגליה בראון המשיך לפתח את כישורי הטיסה שלו. הוא הפך לסגן משנה בחיל האוויר המלכותי ובזמן שביקר בחברת המטוסים ויקרס, קיבל הצעה להצטרף לטיסה הראשונה ללא עצירות מעל האוקיינוס האטלנטי, ביחד עם ג'ון אלקוק שכבר נבחר כטייס.

השניים עזבו את שדה התעופה 'סנט ג'ון' שבניופאונדלנד בקנדה ב-1:45 בצהריים ב-14 ביוני 1919 ונחתו בדריגימלה בוג, במחוז קונמרה שבאירלנד 16 שעות ו-12 דקות מאוחר יותר, לאחר שטסו 3,186 ק"מ. הטיסה נעשתה במפציץ 'ויקרס ווימי' משודרג וזכתה בפרס של 10,000 לירות שטרלינג שהציע עיתון ה"דיילי מייל" הלונדוני.

מספר ימים אחרי הטיסה קיבלו אלקוק ובראון תואר אבירות מידי המלך ג'ורג' החמישי.

בראון עבר לעבוד בחברת ויקרס, והתיישב בווילס. הוא מת ב-4 באוקטובר 1948 בסוואנסי.

קישורים חיצוניים
----------------

ויקישיתוף מדיה וקבצים בנושא **ארתור בראון** בוויקישיתוף
* ניצן סדן, הג'קוזי המעופף והדרקון הקפוא: 100 שנה לטיסה הטרנס-אטלנטית, באתר כלכליסט, 21 ביוני 2019
* ארתור בראון, באתר אנציקלופדיה בריטניקה (באנגלית)
* כתבי ארתור בראון בפרויקט גוטנברג (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 120719843
* ISNI: 0000 0000 7375 1607
* LCCN: n97018053
* SNAC: w6362jkt
* VIAF: 64844875
* WorldCat: lccn-n97018053

 |
**אננדייל** (באנגלית: **Annandale**) הוא פרוור בסידני, המנוהל על ידי עיריית סידני ומועצת לייכהרט. מבחינה אזורית, אננדייל שייך הן לסידני העיר והן למערב הקרוב.

גאוגרפיה
--------

אננדייל מצוי כחמישה ק"מ מערבית למרכז העסקים הראשי של סידני, והוא הפרוור המערבי ביותר תחת שליטת עיריית סידני. מצדו המזרחי הוא גובל בפורסט לודג' וגליב, מצדו הדרומי בקמפרדאון וסטנמור, מצדו הצפוני ברוזל ומצדו המערבי בלייכהרט ופיטרשהם. ארבעת הפרוורים האחרונים שייכים לאזור המערב הקרוב.

היסטוריה
--------

מייג'ור ג'ורג' ג'ונסטון היה חלק מצוות הצי הראשון שנשלח לאזור סידני, עם מטען אסירים למושבת העונשין. הוא זכה לקבל נחלה בגודל 0.4 קמ"ר (כ-100 אקרים) מערבית לנמל, לה קרא בתחילה ג'ונסטונס בוש ולאחר מכן אננדייל לזכר מקום הולדתו, אנן בדרום סקוטלנד. בשנת 1799 הקים ג'ונסטון יחד עם משפחתו את בית אננדייל, שנהרס ב-1905. שרידים מבית הכניסה לאחוזה נותרו על שטח בית הספר היסודי בפרוור. רחוב ג'ונסטון, מהרחובות הראשיים בפרוור, קרוי על שמו. 

בנו של ג'ונסטון מכר את האדמה ב-1877 לג'ון יאנג, איש עסקים וראש העיר דאז. זה פיתח את הפרוור ובנה בתי מגורים מפוארים, ואף השכיר אחד מהם לראש ממשלת ניו סאות' ויילס הנרי פארקס. בתים ספורים בפרוור קושטו בגגות עגולים ומחודדים, שזכו לשם "כובעי מכשפה".

תרבות
-----

האבי
בתים עתיקים רבים נותרו על כנם בפרוור בפתח המאה ה-21, ומציגים סגנונות ארכיטקטוניים מגוונים ומקוריים. אחד הבולטים הוא האבי (The Abbey, מילולית **המנזר**), בית אחוזה גותי שנבנה על ידי ג'ון יאנג. יאנג כלל בתכנון הבית מגדלים, גרגולים, אפריזים וצריח עם חיפוי נחושת, אלמנטים שנלקחו ברובם מבתי אחוזה סקוטיים. אגדה אורבנית טענה כי חלק מהצריח של האבי נגנב מקתדרלת סיינט מרי בסידני. האבי נבנה ב-1882 ושרד מעל שתי מאות, וכיום נועד לשימור כנכס ממשלת ניו סאות' ויילס.

באננדייל מצוי אולפן ההקלטות של תקליטי טרפלגר, כמו גם מספר חברות מוזיקה נוספות. מלון אננדייל מחזיק באולם הופעות חיות, ובו הוקלט אלבום ההופעה "Live at the Annandale" של להקת הפאנק (Punk) האמריקאית הברונקס.

במהלך שהותו באוסטרליה, הסופר מארק טוויין התארח בביתו של הנרי פארקס, ברחוב ג'ונסטון באננדייל.

קישורים חיצוניים
----------------

ויקישיתוף מדיה וקבצים בנושא **אננדייל** בוויקישיתוף
* אננדייל באתר "Dictionary of Sydney"
* אננדייל באתר "Sydney Suburbs" (אורכב 21.10.2011 בארכיון Wayback Machine)

| פרוורי סידני העיר |
| --- |
| 

|  |
| --- |
| אווליי • אולטימו • אליזבת' ביי • אלכסנדריה • אננדייל • ארסקינוויל • ברנגרו • ביקונספילד • גליב • דוז פוינט • דרלינגהרסט • דרלינגטון • היימרקט • וולומולו • וטרלו • זטלנד • מור פארק • מילרס פוינט • ניוטאון • סארי הילס • מע"ר סידני • סנטניאל פארק • פדינגטון • פוטס פוינט • פורסט לודג' • פירמונט • צ'יפנדייל • קמפרדאון • ראשקטרס ביי • רדפרן • רוקס • רוסברי |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531286405171
* LCCN: no92018886
* MusicBrainz: 43553ea2-ac43-4d44-82fc-cd18f25b3f36
* VIAF: 132810603
* WorldCat (עם VIAF): 132810603

 |
המונח "פיני" מפנה לכאן. אם הכוונה למשמעות אחרת, ראו פיני (פירושונים).

**פינים** או **אנשים פינים** (בפינית: **Suomalaisett** או **ˈs̠uo̯mɑlɑi̯s̠et̪**) הם קבוצה אתנית פינית-בלטית (אנ') ילידי מדינת פינלנד.

חוץ מפינלנד עצמה, הפינים מחולקים באופן מסורתי לקבוצות אזוריות קטנות יותר המשתרעות על פני כמה מדינות הסמוכות לפינלנד, יש קבוצות אזוריות שמקורן במדינות אלה יש כאלו שהתיישבו בהן. כמו כן, חלק מהקבוצות עלולות להיות מסווגות כקבוצות אתניות נפרדות, ולאו דווקא אנשים פינלנדים במלואם. קבוצות אלו כוללות את הקוונים (אנ') בנורווגיה, את הטורנדלינים (אנ') בשוודיה ואת הפינים האינגריאניים (אנ') ברוסיה.

פינית, השפה המדוברת על ידי הפינים, קשורה בקשר הדוק לשפות בלטו-פיניות אחרות, למשל, אסטונית וקרלית. השפות הפיניות הן תת-קבוצה ממשפחת השפות האוראליות הגדולה יותר, הכוללת גם הונגרית. שפות אלה שונות באופן ניכר מרוב השפות האחרות המדוברות באירופה, השייכות למשפחת השפות ההודו-אירופית. ניתן לחלק את ילידי מדינת פינלנד גם על פי דיאלקט לתתי-קבוצות המכונות לפעמים "היימו", אם כי חלוקות כאלה הפכו לאי-רלוונטיות עקב הגירות.

נכון ל-2021 ישנם כ-6–7 מיליון פינים אתניים הכוללים צאצאים פינים אתניים ברחבי העולם, כאשר רובם גרים בפינלנד ובמדינות הסביבה, כלומר שוודיה, רוסיה ונורווגיה. פינים התפזרו גם מעבר לים עוד מזמנים עתיקים ביבשות כמו אמריקה ואוקיאניה, בעוד שמהגרים גרים בהם בעיקר, כלומר אוסטרליה, קנדה, ניו זילנד, ברזיל וארצות הברית.

קבוצות אתניות
-------------

### פינים שוודים

הפינים השוודים הם פינים שנולדו בשוודיה או פינים שהיגרו מפינלנד לשוודיה. על פי הערכות, 450,000 מהגרים מהדור הראשון או השני מפינלנד מתגוררים בשוודיה, מתוכם רק כ-מחצית הם דוברי פינית. הרוב עברו מפינלנד לשוודיה לאחר מלחמת העולם השנייה וניצלו את הכלכלה השוודית שהתרחבה במהירות. הגירה זו הגיעה לשיאה בשנת 1970 ומאז היא הולכת ופוחתת. קיים גם מיעוט מולד של דוברי פינית בשוודיה, הטורנדלינים באזור הגבול הקיצוני של שוודיה. לשפה הפינית מעמד רשמי כאחת מחמש שפות המיעוט בשוודיה, אך רק בחמש העיריות הצפוניות ביותר בשוודיה.

### קבוצות אחרות

המונח פינים משמש גם עבור קבוצות של פינים-בלטיים אחרים, כולל אזוריאנים באינגריה, קרליאנים בקארליה וופים, כולם ברוסיה. בקרב קבוצות אלה, הקארלים הם המאוכלסים ביותר ואחריהם האנגלים. על פי מפקד האוכלוסין משנת 2002, נמצא כי האנגלים מזדהים גם עם זהות אתנית פינית, כשהם מכנים את עצמם פינים אינגריאנים.

טרמינולוגיה
-----------

לפינים קוראים "פינים" משם מקור מדינתם, פינלנד, ומהמילה של שפת המדינה, פינית.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **פינים** |
| ויקישיתוף תמונות ומדיה בוויקישיתוף: **פינים** |

הערות שוליים
------------

1. ↑  Oxford Dictionary of English - Oxford Reference, web.archive.org, ‏2020-03-09
2. ↑  Коми народ / Финно-угры / Народы / Финны-ингерманландцы, web.archive.org, ‏2015-02-16
3. ↑  Homework Help and Textbook Solutions | bartleby, www.bartleby.com (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NARA: 10647884
* NDL: 00576984
* NKC: ph117554

 |
**אמו אי המלך** או **אמו שחור** (שם מדעי: *Dromaius novaehollandiae ater*), הוא תת־מין נכחד של אמו שהיה נפוץ באי המלך שבין אוסטרליה לטסמניה. מוכר למדע באמצעות רישומים של עופות חיים מהמאה ה־19, כמו גם עצמות ופרטים שנשמרו במוזיאונים. זהו האמו הקטן ביותר המוכר לחוקרים.

טקסונומיה
---------

אמו אי המלך תואר לראשונה בינואר 1802 בסקרי חיפוש של אי המלך, כחלק ממסעו של ניקולא בודין, שתיאר "יער מלא" באמו ובעלי חיים אחרים. זמן קצר לאחר מכן האמו נכחד, והאמו שעל האי לא זוהה כמין שונה מזה שעל היבשת באותו הזמן.

לואי ז'אן פייר ויאיו זיהה את אמו מלך האי כשונה מהאמו הרגיל על פי מאובנים בשנת 1817.

היה בלבול רב בנוגע למעמדו הטקסונומי והמקור הגאוגרפי של אמו מלך האי, ובפרט ביחס לאמו אי הקנגורו, שגם הועברו לצרפת כחלק מאותה המשלחת. יומני המסעות לא הבהירו היכן נאספו הפרטים ועל השוני ביניהם. דבר זה הוביל ששני המינים נחשבו כמין יחיד שמקורו באי הקנגורו. ממצאים מאוחרים יותר של תת מאובנים ומחקרים נוספים על אמו אי המלך ואי הקנגורו, בעיקר על ידי שיין פרקר בשנת 1984, אישרו את מוצאם הגאוגרפי הנפרד והשוני המורפולוגי המובחן.

בהתבסס על מורפולוגיה מקובל להניח שישנם מינים שונים של אמואיים, אבל מחקר גנטי הראה שהם למעשה תת־מינים של האמו מהיבשת האוסטרלית, וסווג כתת־מין שלו. סיבת השינוי בגודל תת־המין נובעת מתופעת ננסות איים.

תיאור
-----

ציור של אמו אי המלך בז'רדן דה פלאנט. אז חשבו כי הזכר והנקבה שייכים לאותו המין, אך למעשה הם היו מאמו אי הקנגורו ואמו אי המלך.
אמו אי המלך היה קטן בהרבה משאר האמואיים, ושקל רק מחצית ממשקל העוף ביבשת. גובהו היה כ-140 ס"מ ומשקלו 23 ק"ג. דווח על נוצות כהות יותר, אך מחקר גנטי לא הראה נטייה למלניזם. אמו אי המלך הצעירים היו בעלי נוצות אפורות, ואילו האפרוחים היו מפוספסים כמו שאר האמואיים. הם אכלו פירות יער, עשבים ואצות, ועל פי דיווחים אהבו את האזור המוצל של לגונות ואת קו החוף. הבדלים מורפולוגיים שנחשבו בעבר כייחודים לתת־המין, כגון עיצוב פתח עצם השוקה, וכן קווי המתאר של הגולגולת, שהיא יותר בצורת כיפה באמו מלך האי, כיום ברור כי הם נמצאים אף באמו היבשתי, בקרב הפרטים הצעירים.

הכחדה
-----

בדצמבר 1802 פרנסואה פרו, חוקר טבע צרפתי שהיה חלק מהמשלחת של בודין, בקר באי והיה האדם האחרון שתיאר את אמו אי המלך. הידע המועט שבידינו כיום הוא מראיונות שערך פרו עם מלחים שביקרו באי.

שניים או שלושה פרטים הובאו לצרפת בשנת 1804 והוחזקו בשבי בז'רדן דה פלאנט. האחרון מת בשנת 1822. אחד העופות האחרונים נשמר עד היום במוזיאון הלאומי להיסטוריה של הטבע בפריז, וזה העור היחיד ששרד מהעוף. 

זמן קצר לאחר שעוף זה התגלה, התיישבו באי מלחים אנגלים בגלל קבוצות גדולות של פיל ים שבחופיו. בעת מותו של העוף השבוי האחרון, המין כבר נכחד מאי המלך, בגלל ציד וכנראה גם בגלל שריפות יזומות שהוצתו על ידי המלחים. במהלך הראיונות עם מלחים שהתגוררו באי, התבררו פרטים נוספים על הכחדת האמו. פרו מתאר כיצד כלבים היו מאומנים לצוד את העוף, שהיה מאכל קבוע. אחד המלחים טען שהרג לא פחות מ־300 עופות.

קישורים חיצוניים
----------------

ויקישיתוף מדיה וקבצים בנושא **אמו אי המלך** בוויקישיתוף
* אמו אי המלך, באתר ITIS (באנגלית)
* אמו אי המלך, באתר האנציקלופדיה של החיים (באנגלית)
* אמו אי המלך, באתר GBIF (באנגלית)
מטבעות אלקטרום מממלכת לידיה מהמאה השישית לפנה"ס
מטבעות אלקטרום של אלכסיוס הראשון, קיסר האימפריה הביזנטית
ראש של מומיה ממצרים, מצופה בזהב או אלקטרום, מהמאה השנייה, התקופה הרומית.
**אלקטרום** (ידוע יותר בשם "**זהב לבן**") הוא שמה היווני של סגסוגת טבעית של כסף וזהב המוכרת באנגלית בשם "זהב ירוק", לעיתים עם שרידי נחושת ומתכות אחרות. האלקטרום נוצר גם באופן מלאכותי. היוונים הקדמונים כינו את האלקטרום "זהב" או "זהב לבן", זאת בניגוד ל"זהב טהור". גוון האלקטרום נע בין כסוף חיוור לזהוב בוהק - זאת בהתאם ליחס בין כמות הזהב לכמות הכסף אשר מרכיבים אותו.

באזור שנמצא כיום במערב טורקיה, בשנת 687 לפני הספירה, בני לידיה השתמשו בו לשם יצור המטבעות הגסים הראשונים.

בעיות השימוש באלקטרום
---------------------

בימי הביניים נהוג היה לנשוך מטבעות בצבע זהב, כדי לבדוק אם זהו זהב או שהמתכת היא מטבע בצבע הזהב. לכן, בשימוש באלקטרום היו כמה בעיות:

* לא היו ידועות כמויות הכסף והזהב באלקטרום, מפני שזוהי סגסוגת טבעית.
* ניתן היה להתבלבל בקלות בין אלקטרום לזהב, מפני ששיטת זיהוי הזהב בתקופה זו הייתה נשיכת המטבע. מפני שזהב הוא מתכת רכה, נשיכת מטבע זהב הייתה משאירה סימן שיניים, אך אותה בדיקה יכולה לפעול גם על אלקטרום שרובו זהב, ולפיכך יכול היה להיווצר בלבול בין האלקטרום לזהב, אף על פי שערכו נמוך משל זהב.

בשל כך, האלקטרום יצא משימוש בהכנת המטבעות והחליף אותו הזהב.

אלקטרום בתרגום התנ"ך
--------------------

המונח אלקטרום - Electrum, שמשמעותו היא גם ענבר, שימש ביוונית לתיאור תופעות שונות בהן חשמל סטטי, קרינת (או צבע) השמש וייתכן אף מטאורים, נבחרה על ידי מתרגמי ספר יחזקאל לתרגום המילה חשמל, תרגום זה, "אלאקטרי" נבחר גם על ידי הירונימוס בוולגטה. מכיוון שהמילה "חשמל" מופיעה אך ורק בספר יחזקאל, שלש פעמים בתחילת פרק א', לא ידוע אם התרגום אכן משקף את משמעות המילה כפי שהובנה בעברית המקראית.

קישורים חיצוניים
----------------

ויקישיתוף מדיה וקבצים בנושא **אלקטרום** בוויקישיתוף
* אלקטרום, באתר אנציקלופדיה בריטניקה (באנגלית)

הערות שוליים
------------

1. ↑  Green gold
2. ↑  יחזקאל, 1, 4: "καὶ ἐν τῷ μέσῳ αὐτοῦ ὡς ὅρασις **ἠλέκτρου** ἐν μέσῳ τοῦ πυρὸς καὶ φέγγος ἐν αὐτῷ"
3. ↑  יחזקאל, 1, 4: "et de medio ejus, quasi species **electri**, id est, de medio ignis"

|  |  |
| --- | --- |
| בקרת זהויות עריכת הנתון בוויקינתונים | 
* GND: 4841049-4

 |
**אדם פיש** (31 בינואר 1957 - 26 בדצמבר 2014) היה עורך דין ישראלי שעסק בהתנדבות בייצוג בנושאי זכויות אדם, וייסד כמה עמותות בתחום. כיהן כחבר מועצת עיריית חיפה. ממקבלי אות הנשיא למתנדב לשנת 2013.

ביוגרפיה
--------

ב-1981 קיבל תואר ראשון במשפטים מהאוניברסיטה העברית בירושלים, ובאותה שנה הוסמך לעורך דין מטעם לשכת עורכי הדין בישראל. בנוסף היה בעל תואר שני במשפט בינלאומי פומבי וזכויות אזרח מהאוניברסיטה האמריקאית בוושינגטון די. סי.

בשנות ה-80, כעורך דין צעיר, עבד בסניף חיפה של האגודה לזכויות האזרח בישראל. בין פעולותיו באותה תקופה: הגנה ללא תמורה על כפרים ערביים לא מוכרים ובעיקר הכפר עין חוד שזכה כעבור 15 שנים להכרה; הגנה ללא תשלום שכר טרחה על חופש ההפגנה; פעילות ללא תמורה נגד אלימות משטרתית תחת הכותרת "המשטרה חוקרת את עצמה", שתרמה לבסוף להקמת המחלקה לחקירות שוטרים; הגנה ללא תשלום שכר טרחה, על פעילים פוליטיים ערבים מהגליל נגד צווי ריתוק ומעצרים מנהליים מתוקף צווי חירום, ועוד. הוא נהג לומר: "אני לוקח שכר טרחה גבוה מאלה שיש להם, כדי לעזור לאלה שאין להם", מתוך הסרט של יצחק רובין אדם לכל עת (סרט דוקומנטרי) 2015.

ב-1997 פתח יחד עם רחל בן ארי את משרד עורכי הדין "רחל בן ארי, אדם פיש ושות'" בחיפה, שכלל בשנת 2014 כ-20 עורכי דין.

פיש התמחה במשפט מנהלי, ציבורי, פלילי ומסחרי, ייצג גופים ציבוריים ופרטיים רבים בתחומים אלו, והרצה במסגרות מקצועיות שונות בתחום עיסוקו. עבד גם כמגשר.

היה ממייסדי "המרכז לסיוע משפטי להגנה על זכויות אדם ע"ש השופט חיים כהן", המעניק סיוע משפטי פרו בונו. פיש ייסד גם את "עמותת המשפט בשירות הזקנה", עמותות להגנת הסביבה, ועמותות לקידום זכויות של אנשים עם מוגבלויות. ב-2013 זכה באות הנשיא למתנדב על תרומתו במתן שירותים משפטיים פרו בונו במשך כ-30 שנה לאוכלוסיות חלשות, ובהגנה על זכויות האדם. בנימוקי וועדת הפרס ל"אות הנשיא למתנדב" נכתב: "ההליכים המשפטיים שעו"ד פיש היה מעורב בהם בכל שנות פעילותו שינו את איכות חייהם של מאות אלפים מאזרחי מדינת ישראל".

כיהן כחבר מועצת העיר חיפה.

היה חבר נבחרת הצעירים של ישראל בברידג'.

פיש היה אב לבת אחת.

נפטר במהלך טיול רכיבת אופניים בנגב, בגיל 57.

במאי 2021 נחנכה לזכרו כיכר זכויות האדם בחיפה, בצומת כביש נחל הגיבורים ורחוב אבן גבירול.

לקריאה נוספת
------------

* הערך "אדם פיש" בלקסיקון **החיפאים**, אישים ודמויות בחיפה, מאת ד"ר שי חורב, דוכיפת הוצאה לאור, עמ' 289, 2018, חיפה.

קישורים חיצוניים
----------------

* הסרט "אדם לכל עת" בבימויו של יצחק רובין, סרט דוקומנטרי 2015.
* אדם פיש, באתר משרד עורכי הדין רחל בן ארי, אדם פיש ושות'
* יואב איתיאל, עורך הדין אדם פיש מצא את מותו ברכיבה על אופניים במדבר, "מגזין המושבות", 26 בדצמבר 2014
* עו"ד אדם פיש נפטר בפתאומיות, באתר News1 מחלקה ראשונה, 27 בדצמבר 2014
* חיפה החופשית, על פעילות אדם פיש באגודה לזכויות האזרח בשנות השמונים והתשעים, 27 בדצמבר 2014
* משה גורלי, שנה למותו של עו"ד אדם פיש: פשוט בן אדם, באתר כלכליסט, 13 בדצמבר 2015

הערות שוליים
------------

1. ↑  חן מענית, ‏עו"ד אדם פיש מחיפה קיבל את אות מתנדב נשיא המדינה, באתר גלובס, 21 באוגוסט 2013
2. ↑  ענת רואה, עורך הדין אדם פיש נהרג אתמול כשרכב על אופני שטח, באתר כלכליסט, 27 בדצמבר 2014
3. ↑   כיכר ע"ש עו"ד אדם פיש ז"ל נחנכה בחיפה], באתר רדיו חיפה, 26 במאי 2021
**פרנצ'סקו קאוואלרה** (באיטלקית: **Francesco Cavalera**‏; 26 בינואר 1919 – 26 באוקטובר 2013) היה גנרל בחיל האוויר האיטלקי, שכיהן כראש מטה ההגנה (מקביל לרמטכ"ל) בין השנים 1978–1980.

ביוגרפיה
--------

קאוואלרו נולד בלצ'ה ב-26 בינואר 1919. ב-1937 הוא התגייס לחיל האוויר המלכותי האיטלקי והוכשר כטייס קרבי. הוא לחם במלחמת העולם השנייה בקרבות אוויריים בים התיכון ובהפצצות על מלטה. בספטמבר 1943, לאחר שאיטליה החליפה צדדים במלחמה, כבשו הגרמנים את רומא. קאוואלרו הצטרף לכוחות הפרטיזנים שלחמו בגרמנים. הוא נלכד בידי הגרמנים, אולם הצליח להימלט. הוא הגיע לדרום איטליה, שנשלטה בידי בעלות הברית, והצטרף לטייסת איטלקית שלחמה בגרמנים.

לאחר תום המלחמה, קאוואלרו חזר והתגייס לחיל האוויר האיטלקי, הועלה לדרגת קפיטנו ומונה למפקד הטייסת ה-356. ב-1947 הוא החל לשרת במטה חיל האוויר. ב-1950 הוא פיקד על טייסת קרב שהוצבה בסומליה. ב-1964 הוא מונה למפקד הבריגדה האווירית ה-5. ב-1967 הוא הועלה לדרגת גנרל בריגדה אווירית ומונה למפקד בית הספר האווירי פוזוולי. ב-1971 הוא מונה לסגן מפקד חיל האוויר. ב-31 בינואר 1978 הוא מונה לראש מטה ההגנה (מקביל לרמטכ"ל). הוא היה הראשון בתולדות התפקיד, שהגיע משורות חיל האוויר. הוא כיהן בתפקיד עד 31 בינואר 1980. הוא נפטר ברומא ב-26 באוקטובר 2013.

קישורים חיצוניים
----------------

ויקישיתוף מדיה וקבצים בנושא **פרנצ'סקו קאוואלרה** בוויקישיתוף
* פרנצ'סקו קאוואלרה באתר משרד ההגנה האיטלקי
רבי **יוסף יוזפא האן נוירלינגן** (ה'ש"ל, 1570 - ט' בניסן ה'שצ"ז, 3 באפריל 1637) היה רב, פוסק ומחבר.

ביוגרפיה
--------

יוסף יוזפא נולד בפרנקפורט על נהר מיין בערך בשנת ש"ל (1570), נצר למשפחות מיוחסות בישראל, וכבר מצעירותו בלט בשקדנותו, ועסק מגיל צעיר בהוראת תורה. למד אצל רב הירץ, אב בית דין פרנקפורט, מחבר הגהות על ספר מהרי"ל. (אין להחליף אותו עם רב הירץ טריויש שהיה דיין ושליח ציבור בפרנקפורט כמה שנים לפני זו, מחבר פירוש על הסידור, וגם כן נזכר בספר יוסף אומץ)

רב יוזפא היה בקשר עם השל"ה כשהוא היה אב"ד בפפד"ם וגם בקשר מכתבים כשעלה השל"ה לארץ ישראל. הוא היה ממגורשי פרנקפורט בימי וינצנץ פטמילך. והוא כותב על הסיפור ביוסף אומץ וגם על מנהגי פורים וינץ שנהגו היהודים לשמוח בכל שנה (עד זמן השואה).

רב יוזפא כתב את הספר יוסף אומץ על מנהגי עיר מולדתו בפרט ועל מנהגי אשכנז בכלל, וגם על ענייני מוסר ופסקי הלכה.

הספר יוסף אומץ נדפס לראשונה בפפד"מ רק כמאה שנים לאחר חיבורו, בשנת תפ"ג (1723), ובשנת תר"ל נדפס שוב בזיטומיר בצורה זהה לדפוס הראשון. בפעם השלישית נדפס בשנת תרפ"ח בפפד"מ, בדפוס 'חרמון', וממנו דפוסי הצילום הקיימים עד היום. מאז שחובר בתחילת תקופת האחרונים לפני כארבע מאות שנה, הספר מהווה מקור מרכזי למנהגי קהילת פפד"מ ואשכנז בכללותה.

כתב הגהות על שולחן ערוך שנשארו בכתב יד ולא הובאו לדפוס.

נכדו היה רב יוסף יוזפא קשמאן סג"ל מחבר ספר נוהג כצאן יוסף. באחד ממהדורות הספר "יוסף אומץ" משתמע שאשתו של הרב יוזפא הייתה מצאצאי השתדלן רב יוסלמן מרוסהיים.

רב יוזפא נפטר ביום ט' ניסן שצ"ז (1637). מקום קבורתו נמצא בבית הקברות הישן בפרנקפורט בחלקת הרבנים.

לקריאה נוספת
------------

* יוסף יוזפא האן נוירלינגן, **יוסף אומץ**, מהדורת פרנקפורט, תפ"ג, באתר היברובוקס
* יוסף יוזפא האן נוירלינגן, **יוסף אומץ**, מהדורת זיטומיר, תר"ל, באתר היברובוקס
* יוסף יוזפא האן נוירלינגן, **יוסף אומץ**, מהדורת פרנקפורט, תרפ"ח, באתר היברובוקס
* מידע על יוסף יוזפא האן נוירלינגן בקטלוג הספרייה הלאומית

קישורים חיצוניים
----------------

* יוסף יוזפא בן פינחס זליגמן הן (1570-1637), דף שער בספרייה הלאומית

הערות שוליים
------------

1. 1 2 3  יוסף אומץ - ספרים בהוצאת המכון - מכון שלמה אומן, באתר www.machonso.org
2. 1 2  Infobank Judengasse, www.judengasse.de
3. ↑  ג'וש וינר, הכירו את המן הרשע מפרנקפורט, בבלוג "הספרנים" של הספרייה הלאומית, 18.03.2019
4. ↑  Goldwurm, Hersh. **The early acharonim : biographical sketches of the prominent early rabbinic sages and leaders from the fifteenth-seventeenth centuries**, 1st ed, Brooklyn, N.Y.: Mesorah Publications, 1989, ISBN 0-89906-488-4
5. ↑  HebrewBooks.org Sefer Detail: נהג כצאן יוסף -- יוסף יוזפא בן משה קושמן, באתר hebrewbooks.org

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007262252005171
* GND: 143167359
* ISNI: 0000 0001 0892 4708
* LCCN: n95022215
* NTA: 262668262
* VIAF: 43544316
* WorldCat: lccn-n95022215

 |
**למברטו ברטולוצ'י** (באיטלקית: **Lamberto Bartolucci**‏; 21 ביוני 1924 – 26 בפברואר 2020) היה גנרל בחיל האוויר האיטלקי, אשר שימש כראש מטה ההגנה (מקביל לרמטכ"ל) בין השנים 1983-1986.

ביוגרפיה
--------

ברטולוצ'י נולד באורבטלו ב-21 ביוני 1924. ב-1942 הוא התגייס לחיל האוויר המלכותי האיטלקי. הוא החל לעבור הכשרה כטייס קרבי, אולם בספטמבר 1943, לאחר שאיטליה החליפה צדדים במלחמה, כבשו הגרמנים את צפון איטליה. ברטולוצ'י הצליח להימנע מנפילה בשבי, והצטרף לפרטיזנים. הוא לחם כנגד הגרמנים עד סיום המלחמה. לאחר המלחמה, ברטולוצ'י חזר והתגייס לחיל האוויר האיטלקי וסיים את הכשרתו כטייס באפריל 1947. ב-1953 הוא מונה למפקד הטייסת ה-208. ב-1955 הוא הועלה לדרגת קפיטנו ונשלח לארצות הברית כדי לסיים את הכשרתו. לאחר שחזר לאיטליה, הוא מונה למפקד הטייסת ה-211. ב-1961 הוא הועלה לדרגת מאיורו, והיה ממונה על התוכנית להטמעת מטוסי ה-F-104 סטארפייטר בחיל האוויר האיטלקי. 

ב-1969 הוא מונה לסגן מפקד כנף קרב 36. שנה לאחר מכן הוא הועלה לדרגת קולונלו ומונה למפקד הכנף. באוגוסט 1976 הוא הועלה לדרגת גנרל של דיוויזיה אווירית ומונה למפקד פיקוד התובלה וההצלה האווירית. ב-2 באפריל 1980 הוא מונה למפקד חיל האוויר. לאחר התרסקות טיסה 870 של איטאוויה, שבה נהרגו 77 אזרחים, ברטולוצ'י הואשם בכך שהסתיר מהממשלה מידע הנוגע לסיבת ההתרסקות של המטוס. בית המשפט העליון באיטליה זיכה את ברטולוצ'י מאשמה וקבע שברטולוצ'י לא הסתיר מידע. ב-13 באוקטובר 1983 הוא מונה לראש מטה ההגנה (מקביל לרמטכ"ל). הוא כיהן בתפקיד עד 8 בינואר 1986.

ברטולוצ'י נהרג בתאונת דרכים ברומא ב-26 בפברואר 2020.

קישורים חיצוניים
----------------

ויקישיתוף מדיה וקבצים בנושא **למברטו ברטולוצ'י** בוויקישיתוף
* למברטו ברטולוצ'י באתר משרד ההגנה האיטלקי

|  |  |
| --- | --- |
| בקרת זהויות עריכת הנתון בוויקינתונים | 
* GND: 1205498796
* VIAF: 2740158309891506690004
* WorldCat (עם VIAF): 2740158309891506690004

 |
תרשים אילוסטרציה של קילונובה בו שני כוכבי נייטרונים מתנגשים.
**קילונובה** (ידוע גם בשם: **סופרנובה מחודשת**) הוא אירוע שבו שני כוכבי נייטרונים נקלעים לאינטראקציה כבידתית משותפת. בעקבות האינטראקציה החזקה נוצרים בתהליך גלי כבידה. כוכבי הנייטרונים נעים סביב מרכז המסה המשותף במהירות הולכת וגדלה ובמרחק הולך וקטן, דבר המחזק את גלי הכבידה הנוצרים, עד שלבסוף בפיצוץ הם מתאחדים לכדי חור שחור. בליבות הכוכבים שוכנים טריליוני נייטרונים ובפיצוץ העז קורות כמה תגובות שרשרת. חלק מהנייטרונים שלא נבלעו לחור שחור עוברים דעיכת בטא, עקב אינטראקציה עם הכוח הגרעיני החלש. במסגרת דעיכה זו הם משחררים בוזון W שמתפרק לאלקטרון ונייטרנו. האלקטרונים מהדעיכה נמשכים לפרוטונים שסביבם, ולעומתם אלפי טונות של נייטרינו משתחררים לחלל וגורמים לסערת נייטרינו, הרחק מהחור השחור. בשל כוח הכבידה החזק הפרוטונים, האלקטרונים והנייטרונים שכן נשארו יוצרים יסודות כבדים יותר. 

ברגעי הפיצוץ נוצרים תנאים כה קיצוניים עד שאטומים מסתדרים מחדש, לא בגלל היתוך גרעיני אלא בעקבות התרכבות מחדש של חומר עשיר בנייטרונים. כמו בסופרנובה מסיבית שיוצרת חור שחור, גם בקילונובה יכולות להיווצר קרני גמא. מהגילויים האחרונים נראה כי הקילונובה היא האחראית הבלעדית לקיומם של מתכות כבדות יותר מברזל, כמו אורניום, זהב ופלטינה. חלק לא זניח מהמסה שהייתה מעורבת בקילונובה תתפזר בעקבות הפיצוץ בצורת חומרים אלו ואחרים, והחלק האחר יהפוך לחור שחור.

קישורים חיצוניים
----------------

ויקישיתוף מדיה וקבצים בנושא **קילונובה** בוויקישיתוף
* סרטון המחשה של אמן המראה כיצד שני כוכבי נויטרונים זעירים וצפופים מאוד מתמזגים ומתפוצצים כקילונובה, סרטון באתר יוטיוב, 16 באוקטובר 2017
* גלי כבידה מקילונובה מתפוצצת התגלו לראשונה, סרטון באתר יוטיוב, 16 באוקטובר 2017 (באנגלית)
* המועדון האסטרונומי: איך באים יסודות לעולם?, הרצאה באתר יוטיוב, 8 באפריל 2018 (בעברית)
* דעיכת קילונובה, סרטון באתר יוטיוב, 12 בנובמבר 2020

\* List of all known kilonovae at The Open Kilonova Catalog (באנגלית)

הערות שוליים
------------

1. ↑  יגאל פת-אל, לראשונה תועדה התנגשות של שני כוכבי נייטרונים, ynet.co.il,‏ 16באוקטובר 2017
2. ↑  Nadia Drake, In a First, Gravitational Waves Linked to Neutron Star Crash, nationalgeographic.com, December 21, 2017
3. ↑  משה נחמני, מוצאם של היסודות הכבדים – בהתמזגות כוכבי נייטרון, באתר "הידען", 21 באפריל 2019 –- תקציר המאמר (באנגלית)
4. ↑  האוניברסיטה העברית, גילוי פלוטוניום רדיואקטיבי מאבק קוסמי משוקע על כדור הארץ מאשש תאוריות של היווצרות היסודות, באתר "הידען", 14 במאי 2021 –- תקציר המאמר (באנגלית)
**חמד"ע** (חינוך מדעי) הוא מוסד לימודי הנמצא בתל אביב (שוכן ברחוב הפרדס, סמוך לעיריית תל אביב). הוא משמש כקמפוס מדעי לתלמידי בתי הספר התיכוניים בעיר הלומדים לבגרות בפיזיקה, ובכימיה במתכונת של חמש יחידות לימוד. המוסד הוקם על מנת לרכז מעבדות, ציוד מחשבים וציוד הדגמה מתקדמים, ולהבטיח רמת הוראה גבוהה ומקצועית. 17 בתי ספר תיכוניים בתל אביב נמצאים בקשר קבוע עם חמד"ע ושולחים את תלמידיהם פעמיים בשבוע ללימודים מרוכזים. כיתות הלימוד בחמד"ע הן המעבדות עצמן. בנוסף, מורי חמד"ע מעבירים השתלמויות למורי ת"א ואזור המרכז.

חמד"ע פועלת מאז שנת 1991. את הקמת חמד"ע יזמה קרן יד הנדיב (קרן רוטשילד) בשיתוף עם עיריית ת"א ומכון ויצמן. עקרונות חמד"ע הותוו על ידי ועדה בינלאומית של מדענים ואנשי חינוך מישראל ומחו"ל, בראשותו של נשיא מכון ויצמן למדע, פרופסור חיים הררי.

הפעילות בחמד"ע מתמקדת בהוראה לבגרות של כימיה ופיזיקה לתלמידי תיכון, אשר בחרו בנושאי לימוד אלו בהיקף מוגבר. כמו כן, לומדים בחמד"ע תלמידים מצטיינים בחטיבת הביניים. מעבר לחומר הלימוד הסטנדרטי משתתפים התלמידים המעוניינים בכך גם בקורסי השלמה בנושאים מתקדמים דוגמת יחסות פרטית, אנליזה ממדית, לייזרים והולוגרמות, קוסמולוגיה ועוד.

חמד"ע מפעילה אתר אינטרנט בו ניתן לתלמידים ליצור קשר אישי וישיר עם המורים. כמו כן, התלמידים מקבלים את ציוני הבחינות שלהם לאתר, והמורה יכול להעלות חומרי למידה. 

בנוסף, מעבירים בחמד"ע הרצאות מדעיות לקהל הרחב, ומקיימים אירועים כגון FameLab.

מנהלת חמד"ע היא ד"ר תהלה בן גיא. 

בשנת הלימודים תשע"ד נפתח מרכז חמד"ע חדש במכון ויצמן למדע ברחובות בהנהלת ד"ר רונן מיר. כיום המרכז נקרא מרכז שוורץ רייסמן לחינוך מדעי, רחובות.

בשנת הלימודים תשע"ט עתיד להיפתח מרכז שוורץ רייסמן שלישי בראשון לציון בהנהלת מר אלי שלו.

תוכנית מ"ח
----------

**מ"ח** (מדע חישובי) הוא מקצוע חדש אשר משלב בין מדע ומדעי המחשב ונלמד בחמד"ע ובמכון דוידסון לחינוך מדעי (בתמיכת חמד"ע),
ללימודי המקצוע נבחרים מדי שנה תלמידי כיתות ט מצטיינים בעלי אוריינטציה מדעית שלומדים מתמטיקה ופיזיקה כמקצועות מורחבים (5 יח"ל). משך התוכנית הוא שלוש שנים.

המדע החישובי אף הוא בהיקף של 5 יח"ל. הנושא בתוכנית הוא תחום אינטרדיספלינרי מדעי חדש. במסגרת לימוד המדע החישובי, נלמד המחשב ככלי שבאמצעותו ניתן לפתור בעיות שחוקיותן מוכרת אך מורכבותן הרבה אינה מאפשרת פתרון אנליטי. המחשב משמש גם לבקרת ניסויים מתקדמים ומורכבים תוך הבנת תכונות גלאים ואוגר נתונים ומגבלותיהם, וכן הכנסת תשומה מדעית ועיבודה כשהתוצר הוא סימולציות מחשב ומודלים.

קישורים חיצוניים
----------------

* 

* אתר האינטרנט הרשמי של חמד"ע

הערות שוליים
------------

1. ↑  חמד"ע - המרכז לחינוך מדעי, באתר יד הנדיב
2. ↑  תוכנית מדע חישובי במכון דוידסון לחינוך מדעי
עבאסי של הסולטאן חוסיין (1722-1694), במשקל 5.4 גרם, שהונפק בירבאן בשנת 1131 אחרי ההג'רה
אותו מטבע בצד השני
**עבאסי** (בפרסית: **عباسی**) היה מטבע עשוי זהב או כסף, שהונפק לראשונה בסביבות שנת 1620 באיראן בימי השאה הספווי עבאס הראשון (1629-1581).
מטבע זה היה בשימוש עד תחילת המאה ה-20. ערכם נקבע לפי משקל. בהתחלה שקל עבאסי 7.7 גרם. במקור 1 מטבע עבאסי מכסף היה שווה ל-2 מחמודי (אוזלטון) = 4 שאהי (שאורה) = 10 ביסטי = 40 קזבקי (פולי) = 200 דינרים. המטבע עבאסי מזהב היה שווה 2000 דינר. 1 טומן היה שווה 50 עבאסי.
היו ידועים גם מטבעות כבדים יותר של 9,22 גרם.
אחרי 1762 נפוץ מטבע זה, אך במשקל פחות, גם בגאורגיה ובאזרבייג'ן ואף יוצר במטבעה מקומית בטיפליס (טביליסי). בגאורגיה קראו למטבע זה "אבאזי".
אחרי סיפוחה של גאורגיה לאימפריה הרוסית בשנת 1801 הנפקת הסוגים השונים של ה"אבאזי" (כולל "מחמודי" = חצי אבאזי, ה" שאהי" - רבע אבאזי, "ביסטי" = עשירית אבאזי ו"דינר" - 1/200 עבאסי) המשיכה בשנים 1804–1832 והשפיעה על ייצור המטבע הגאורגי החדש, "קרטולי טטרי" מכסף.

באפגניסטן הונפקו מטבעות עבאסי בימי השליטים חביבוללה חאן ואמנוללה חאן, עד שנת 1926.

לקריאה נוספת
------------

* Alexander Mikaberidze *Historical Dictionary of Georgia* (2 ed.). Rowman & Littlefield 2015 ISBN 9781442241466
* W. Floor, *The Economy of Safavid Persia* 2000, p.72.

קישורים חיצוניים
----------------

בול דואר של אפגניסטן משנת 1892 בשווי 1 עבאסי
* עבאסי באנציקלופדיה איראניקה

P. Avery, B. G. Fragner, J. B. Simmons (1982), "‘Abbāsī", in: Encyclopædia Iranica, Vol. I, Fasc. 1, p. 86. Iranica Online (Last Updated: July 13, 2011). גישה ב-27 בספטמבר 2019.

* ו.ו. זוואריץ' - לקסיקון נומיסמטי (ברוסית), לבוב 1980

Нумизматический словарь. 4-е издание. / Зварич В.В. / Львов, 1980
**מרכז המודיעין** היא יחידת מודיעין במערך המבצעים המיוחדים (מ"מ) תחת אגף המודיעין של צה"ל.

מערך המבצעים המיוחדים אמון על מתן מענה לאתגרים הביטחוניים הגדולים ביותר של מדינת ישראל, ולצד מרכז המודיעין פועלות היחידה הטכנולוגית של מערך המבצעים המיוחדים - יחידה 81, סיירת מטכ"ל ויחידות נוספות.

אחריות ותפקיד
-------------

מרכז המודיעין אחראי על גיבוש תמונת המודיעין, ייזום, פיתוח והובלת המבצעים.

א', מפקד המערך לשעבר, כינה אותה: "מנוע הבעירה שמריץ את כל המ"מ קדימה ועובד על משימות האב. הם בעצם מסמנים את הדרך למטרה".

עמותת המ"מ
----------

בשנת 2021 בוגרי היחידה והמערך הקימו את עמותת מ"מ, שמטרותיה המרכזיות הן לפעול למען בוגרי המרכז והמערך, למען המרכז ומערך המ"מ, ולמען החברה בישראל. העמותה פועלת לתמיכה בבוגרים בתחום השמה, נטוורקינג, השכלה ויזמות.

בשנת 2022 הקימה העמותה מועדון יזמות בהובלת בוגרי היחידה והמערך שהם מייסדי חברות הייטק, מנכ"לים ומשקיעים בקרנות הון סיכון, לתמיכה בבוגרי המרכז והמערך בתחום יזמות ועסקים.

לקריאה נוספת
------------

* משה זונדר, **סיירת מטכ"ל**, כתר ספרים, 2000
* רונן ברגמן, **מדינת ישראל תעשה הכל**, הוצאת כנרת זמורה ביתן, 2009

קישורים חיצוניים
----------------

* שי לוי, ‏פועלות בחסות הצללים: היחידות הפחות מוכרות בצה"ל, באתר ‏מאקו‏, 16 בינואר 2014
* אמיר בוחבוט‏, "יש לנו אפס תקלות": היחידה הסודית נחשפת לראשונה, באתר וואלה!‏, 14 באפריל 2014
* בן כספית, ‏סודי ביותר: מפקד מערך המבצעים המיוחדים של צה"ל בראיון ראשון, באתר מעריב אונליין, 4 בפברואר 2017

הערות שוליים
------------

1. ↑  מערך המבצעים המיוחדים - אתר צה"ל
2. ↑  בן כספית, סודי ביותר: מפקד מערך המבצעים המיוחדים של צה"ל בראיון ראשון, באתר מעריב אונליין, 4 בפברואר 2017
3. ↑  אתר עמותת המ"מ
4. ↑  גלית חתן, ‏בוגרי מערך המבצעים המיוחדים של צה"ל משיקים מועדון יזמות ועסקים, באתר גלובס, 28 ביוני 2022
**מודסטה ברנק** (בפולנית: **Modesta Baranek-Jadlina**;‏ 27 באפריל 1928 – 2020) הייתה חסידת אומות העולם, שהוכרה בשל פעילותה להצלת יהודים בתקופת השואה, במתן אוכל ולינה ליהודים שהתחבאו ביער עד סוף מלחמת העולם השנייה.

פעילותה להצלת יהודים בתקופת השואה
---------------------------------

מודסטה נולדה בשנת 1928 בכפר אוקשיה באזור לובלין בפולין. בשנת 1940 הקימו הגרמנים מחנה לעבודות כפייה של יהודים, ובסוף 1942 החלו הגרמנים בחיסול שיטתי של היהודים במחנה. היהודים שנותרו במחנה החליטו לברוח ליערות ליד הכפר אוקשיה, בו גרה מודסטה. בעת שטיילה ביערות ב-1943 פגשה בחיים ברנק שהתחבא במקום. היא החלה להגניב לו בכל יום אוכל ובגדים ללא ידיעת הוריה. לאחר מספר ימים סיפרה לאמה, שקיבלה את הדבר בהבנה ובחמלה. האם פתחה את ביתה ולעיתים אף החביאה בו יהודים. ב-1943 התעורר חשד בכפר שבני המשפחה מחביאים יהודים והם היו נתונים למעקב של לאומנים פולנים שהיו נכנסים לביתם, מחפשים בכל מקום וחוקרים אותם. לעיתים היו הלאומנים מגיעים לביתם ללא התראה מוקדמת, ולפעמים נאלצה מודסטה להישאר ביער כדי שלא יעלו על עקבותיה. לאחר שחרור האזור בשנת 1944 נשאר חיים ברנק בביתה של מודסטה. בינואר 1945 הם נישאו.

לאחר המלחמה
-----------

בינואר 1945 התגיירה מודסטה ונישאה לחיים ברנק, היהודי שהצילה. ב-1956 עלו השניים עם שלושת ילדיהם לישראל. בעלה - חיים ברנק נפטר בשנת 1971.

הכרה והנצחה
-----------

ב-24 בפברואר 1988 הוכרה מודסטה על ידי יד ושם כחסידת אומות העולם. הוריה, יאן ומראינה ידלינה הוכרו אף הם כחסידי אומות העולם. בשנת 1989 הוענק לה תואר יקירת העיר תל אביב. ב-27 בינואר 2020 הגיעו לבקרה נציגי המוסד לביטוח לאומי והעניקו לה תעודת כבוד.

לקריאה נוספת
------------

* מרדכי פלדיאל, חסידי אומות העולם המתגוררים בישראל (ג), ילקוט מורשת נ"ה, 1993, ע' 257–258

הערות שוליים
------------

1. ↑  מרדכי פלדיאל, חסידי אומות עולם המתוגררת בישראל (ג), 1993, עמ' 257-258
2. 1 2  מודסטה ברנק, באתר עצו"מ
3. ↑  חוברת יקירי העיר תל אביב לשנת 2022, באתר עיריית תל אביב
4. 1 2  תכירו, זו מודסטה ברנק - חסידת אומות עולם שחיה בישראל. באתר facebook, ‏27.1.2020
5. ↑  תעודת הכבוד של מודסטה ברנק והוריה, 6 ביוני 1988, ארכיון יד ושם, תיק 3819
**רצח הדס אבוטבול** היה פיגוע ירי פלסטיני במהלך נסיעה בכביש שקד-מבוא דותן (יעבד) ב-9 בנובמבר 2001.

הדס אבוטבול הייתה עובדת מועצה אזורית שומרון – מנהלת מעון שקד.

הפיגוע
------

אבוטבול, בת 39 תושבת היישוב מבוא דותן בצפון השומרון, נהרגה בפיגוע ירי בין שקד למבוא דותן סמוך לצומת יעבד בצפון השומרון. המכונית שבה נסעה עשתה את דרכה מכיוון ואדי עארה לכיוון מבוא דותן. ליד הכפר יעבד, מצפון מערב לג'נין, נפתחה אל מכוניתה אש מן המארב. הכדורים חדרו את הדופן השמאלית של המכונית ופגעו בגבה ובצווארה של אבוטבול. היא איבדה את השליטה על המכונית והתהפכה. אבוטבול טופלה במקום בידי צוותי רפואה של צה"ל, שקבעו בשטח את מותה.

על פי ההערכות, המחבלים פעלו ממארב, ונמלטו לשטחי הרשות הפלסטינית. לטענת הפלסטינים, צה"ל נכנס לכפר יעבד והפך מספר בתים בכפר למוצבים צבאיים.

לאחר הפיגוע
-----------

גדודי חללי אל-אקצה, הזרוע הצבאית של הפת"ח, לקחו אחריות לפיגוע והפיצו כרוז לפיו הירי הוא נקמה על ההתנקשות במג'די א-טייב ועכרמה אסתיתי, שני פעילי פתח מג'נין שנהרגו בפיצוץ מכוניתם.

בעקבות הפיגוע, צה"ל נכנס לכפר הסמוך עראקה, הרס בית של מחבל ועצר 12 פלסטינים.

הדס אבוטבול הובאה למנוחות בבית העלמין בעפולה. הותירה בעל וארבעה ילדים.

קישורים חיצוניים
----------------

* אבוטבול הדס, באתר מועצה אזורית שומרון

הערות שוליים
------------

1. 1 2  הישראלית שנרצחה בפיגוע ירי תובא למנוחות, באתר ynet, 11 בנובמבר 2001
2. ↑  הדס אבוטבול תובא למנוחות היום בעפולה, באתר וואלה!‏, 11 בנובמבר 2001
3. ↑  אבוטבול הדס, באתר אורט אורן עפולה
4. ↑  נדב שרגאי, הדס אבוטבול, שנהרגה בפיגוע ירי ליד ג'נין, הובאה למנוחות, באתר הארץ, 11 בנובמבר 2001
**עופר לוי** (נולד ב-19 ביולי 1971) הוא כדורגלן עבר ישראלי המכהן כיום כסגן ראש עיריית הרצליה ויו"ר מרצ הרצליה.

קריירה
------

### קריירה כשחקן

לוי נולד וגדל בהרצליה. התחיל את הקריירה שלו בגיל תשע בקבוצת הנוער של מכבי תל אביב ובגיל 16 עבר למחלקת הנוער של קבוצת בני יהודה תל אביב. בעונת 1992–1993 הועלה על ידי המאמנים אמציה לבקוביץ' ורמי לוי לסגל הקבוצה הבוגרת. לוי היה ממצטייני הקבוצה ואף נבחר לתפקיד הקפטן. בהמשך אף זכה עם הקבוצה בגביע הטוטו. בתחילת עונת 1997–1998 נרכש על ידי מכבי תל אביב, אולם הוא לא הביא לידי ביטוי את יכולתו הטובה מבני יהודה ומכבי תל אביב השאילה אותו בחזרה לבני יהודה כדי לסייע לה במאבקי התחתית. לוי שיחק בבני יהודה 7 עונות, במסגרתן לבש את מדי הקבוצה ב-149 משחקי ליגה וכבש 8 שערים. בשנים הבאות שיחק לוי במספר קבוצות מהליגות הנמוכות (הפועל ירושלים, הפועל רעננה, הפועל אורנית, הפועל הוד השרון), עד שפרש סופית ממשחק פעיל בגיל 32.

### פעילות פוליטית

לאחר פרישתו ממשחק פעיל מונה לוי למאמן במחלקת הנוער של הפועל רעננה, ובמקביל ניהל את מרכז הספורט ראשונים בהוד השרון והיה פעיל חברתי באזור מגוריו בהרצליה, בעיקר במסגרת ועדי הורים בבתי הספר בהם למדו ילדיו. לקראת הבחירות לרשויות המקומיות שהתקיימו באוקטובר 2018 החליט לוי להצטרף לפוליטיקה המקומית, התמודד בבחירות המקדימות במפלגת מרצ ונבחר כיושב ראש הסניף. בבחירות עצמן זכתה סיעתו של לוי בשלושה מושבים במועצת העיר ולוי הצטרף לקואליציה שהקים ראש העירייה משה פדלון ומונה לסגן ראש העיר ולמחזיק תיק הספורט ותיק הגאווה והסובלנות בעירייה, לוי דרש את הקמת התיק החדש בכפוף להסכמים הקואליציוניים. במקביל מכהן לוי כיושב ראש עמותת הספורט בני הרצליה.

### חיים אישיים

לוי מתגורר בשכונת הרצליה הירוקה בהרצליה. הוא גרוש ואב לשלושה ילדים. אחותו היא סגנית ראש עיריית תל אביב-יפו מיטל להבי.

תארים
-----

### כשחקן

בני יהודה תל אביב
* גביע הטוטו: 1997/1998

קישורים חיצוניים
----------------

* פרופיל, באתר Transfermarkt
* ג'ני אלעזרי, עופר לוי: "בהתחלה אמרו במרצ, מה בא אלינו כדורגלן?"
* בני קימרון, פרשת תעודת החיסון המזויפת: דרישה לפיטוריו של סגן ראש העיר עופר לוי
* יונתן שרון, ראש העירייה על סגנו עופר לוי: "שיחפש עבודה אצל ניצן הורוביץ"

הערות שוליים
------------

1. ↑  פעם כדורגלן, היום יו"ר מפלגה: עופר לוי יוביל את סיעת מרצ בהרצליה
חלקת הקבר, 2007
**קבר קנדי** (באנגלית: **John Fitzgerald Kennedy Gravesite**) הוא חלקת הקבר של נשיא ארצות הברית ה-35 ג'ון פיצג'רלד קנדי, אשתו הגברת הראשונה ג'קלין ושניים מילדיהם. החלקה ממוקמת בבית הקברות הלאומי ארלינגטון שליד וושינגטון די. סי. זהו אחד מן האתרים המתוירים ביותר בבית הקברות.

קנדי והנשיא ה-27 ויליאם הווארד טאפט הם שני נשיאי ארצות הברית היחידים שנקברו בבית הקברות ארלינגטון.

תולדות האתר
-----------

מראה חלקת הקבר והרחבה שמתחתיה
הנשיא קנדי נרצח בדאלאס שבטקסס ב-22 בנובמבר 1963. ארונו הוטס לבירה וושינגטון וב-25 בנובמבר נערכה לו הלוויה ממלכתית שבה נקבר בבית הקברות ארלינגטון. הוא נקבר בחלקה לרגלי בית ארלינגטון, המשקיפה אל גשר הזיכרון שעל נהר הפוטומק ואל אנדרטת לינקולן ונופה של וושינגטון. החלקה נבחרה על פי מה שהייתה ככל הנראה משאלתו של קנדי והבחירה אושרה על ידי אלמנתו ביום שלפני ההלווייה. לפי בקשת ג'קלין קנדי הותקן בחלקה כבר לקראת ההלוויה לפיד אש תמיד, שהודלק על ידה.

מיד לאחר ההלוויה הוקפה חלקת הקבר בגדר עץ לבנה. ב-4 בדצמבר נקברו לשני צידיו של קנדי שניים מילדיו שהיו קבורים ברוד איילנד ובמסצ'וסטס - בת שמתה ברחם אמה ובן, פטריק, שמת בגיל יומיים.

בשלוש השנים הראשונות לאחר הרצח ביקרו באתר הקבר של קנדי 16 מיליון מבקרים. בעקבות גודש המבקרים באתר הסכימו רשויות בית הקברות ומשפחת קנדי כי יש להקים לו חלקת קבר מוסדרת יותר, שמיקומה נקבע למטרים מעטים ממקומה של החלקה המקורית. ארונות קנדי וילדיו הועברו מהחלקה המקורית וב-14 במרץ 1967, לאחר שתי שנות בנייה של החלקה הקבועה, הובאו בה לקבורה. למחרת נערך טקס חנוכת האתר הרשמי. החלקה הקבועה תוכננה על ידי האדריכל ג'ון קרל ורנק (John Carl Warnecke), חבר ותיק של הנשיא.

ג'קלין קנדי הובאה לקבורה לצד בעלה לאחר מותה בשנת 1994.

האתר
----

אחד המשפטים מנאום ההשבעה של קנדי, החרותים על מעקה הרחבה שמתחת לחלקת הקבר
חלקת הקבר מצויה בתוך רחבה מלבנית מוקפת גדר שיחים, הניצבת בטבורו של המדרון המשתפל מבית ארלינגטון שבבית הקברות הלאומי. הרחבה מרוצפת בשיש לבן ובתוכה משתרע מלבן מרוצף אבן המוקף בגדר שרשרת. המלבן, המרוצף באבני גרניט מקייפ קוד שבמדינתו של קנדי מסצ'וסטס, משמש כמצבה הקבוצתית של הנשיא ובני משפחתו. על גבי אבני הגרניט קבועים ארבעה לוחות שחורים אופקיים, הנושאים את סימן הצלב ואת שמותיהם ומועדי לידתם ומותם של בני המשפחה. במרכז קבועים הלוחות הנושאים את שמות קנדי ואשתו, ומשני צידיהם לוחות קטנים יותר, הנושאים את שמות ילדיהם. במרכז מחציתו העליונה של מלבן הגרניט ניצבת כיפת אבן ובה קבועה אש התמיד.

גרם מדרגות רחב מעפיל אל החלקה מרחבה אובלית גדולה הממוקמת מתחתיה. על גבי גדר הבטון של הרחבה האובאלית, ממול לגרם המדרגות, חרותים משפטים מתוך נאום ההשבעה של קנדי משנת 1961.

אחיו של קנדי, רוברט, שנרצח בשנת 1968, קבור בקרבת החלקה, מעט מדרום לה. אחיהם, אדוארד, שמת ב-2009, נקבר בקרבת קברו של רוברט. על שני הקברים ניצבים צלבי עץ לבנים פשוטים ובקרבתם לוחות אופקיים הנושאים את פרטיהם.

קישורים חיצוניים
----------------

ויקישיתוף מדיה וקבצים בנושא **קבר קנדי** בוויקישיתוף
* ג'ון פיצג'רלד קנדי, באתר בית הקברות הלאומי ארלינגטון
* March 14, 1967: JFK’s body moved to permanent gravesite, מאתר ערוץ ההיסטוריה, מאורכב באתר Wayback Machine

הערות שוליים
------------

1. ↑  מקור: .
2. ↑  הבת נולדה ללא רוח חיים ב-23 באוגוסט 1956. פטריק מת ב-9 באוגוסט 1963, 105 ימים לפני רצח אביו.
3. ↑  מקור: .
**יאן אברהם ברור** (בהולנדית: **Jan Avraham Broer**, 31 בדצמבר 1889 - 24 במאי 1992) היה מנהל סניף דואר בהולנד, שהוכר כחסיד אומות העולם לאחר שהציל יהודים בתקופת השואה וקשר את גורלו עם מדינת ישראל.

פעילות בתקופת השואה להצלת יהודים
--------------------------------

יאן היה בן למשפחה נוצרית הולנדית.עבד לפרנסתו בסניף דואר בעיירה פוכט שבמחוז צפון בראבנט בהולנד.יאן היה נשוי ליהודיה בשם לטרזיה סייפר. לזוג היו 3 ילדים קטנים. .הצבא הגרמני פלש להולנד ב-10 במאי 1940. בני המשפחה הצליחו להמשיך לקיים שגרת חיים על אף ההגבלות שהוטלו על היהודים. ילדיו סולקו מביה"ס ואשתו נאלצה להצהיר על יהדותה. 

ב-1943 כבר לא ניתן היה להימלט מהגזירות שהטילו הגרמנים. ביוני אותה השנה פוטר יאן מעבודתו בשל היותו נשוי ליהודיה. כאשר הובא לידיעתו שאוספים את היהודים כדי לשלוח אותם למזרח, הור יאן לאשתו ולילדיו להישאר בבית כדי שלא יחשפו בפני השכנים שעלולים להלשין ולהסגירם. הוא עצמו החליט להצטרף למחתרת ההולנדית ותפקידו היה לאתר מקומות מסתור עבור יהודים. כאשר קרובי משפחה של אשתו, ג'ו ולוס סטאד, נזקקו בדחיפות למקלט, הוא הסכים להחביאם זמנית בביתו. בסופו של דבר הם שהו שם שנתיים תמימות, עד לשחרור דרום הולנד באוקטובר 1944.

בני הזוג סטאד הוסתרו מתחת לגג הבית ואפילו ילדיו של יאן עצמם לא היו מודעים לנוכחותם במשך כל השנה הראשונה. ביתו של יאן היה ממוקם בסמוך למחנה הריכוז פוכט. כתוצאה מכך, קצינים גרמנים רמי דרג רכשו מספר בתים באזור, כולל את בתי השכנים הסמוכים לביתו. בשל הפעילות הרבה בביתו של השכן גברה הסכנה ויאן עשה הכל כדי לא לעורר חשדות. בנוסף נערכו מספר חיפושי בתים באזור.אך במזל לא נעשה חיפוש בתוך ביתו של יאן.

לאחר המלחמה
-----------

אחרי שהעיר פוכט שוחררה על ידי בעלות הברית, חזר יאן לעבוד במשרד הדואר ובהמשך אף זכה לקידום. בני הזוג סטאד נותרו עוד זמן מה בביתו של יאן ולאחר מכן עברו לדן-בוס. בשנת 1953 החליטה בתו הבכורה של יאן לעלות לישראל. כעבור שנתיים יאן עלה בעקבותיהעם שאר בני המשפחה. תחילה התגוררו בצריף עולים בקריית חיים ובהמשך עברו להתגורר בקריית ביאליק. יאן החליט להתגייר ואימץ לעצמו את השם העברי אברהם. הוא מצא עבודה בלשכה המרכזית לסטטיסטיקה. יאן אברהם ואשתו נמנעו במשך כל השנים מלספר על קורותיהם בתקופת השואה. הם גם ויתרו על האפשרות לקבל הכרה כקורבנות הנאצים על לפי חוקי הולנד, משום שלא רצו לעורר מחדש את הזיכרונות הקשים מתקופת המלחמה.יאן הלך לעולמו בגיל 92 ב-24 במאי 1992.

הכרה והנצחה
-----------

ב-28 ביולי 1979 הוכר יאן ברור כחסיד אומות העולם, וב-5 בנובמבר קיבל תעודת הוקרה. הטקס התקיים ביד ושם נשתל עץ לכבודו בגן חסידי אומות העולם. במסגרת מיזם "חסד אחרון" (מיזם משותף ל"יד ושם" ושב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב), נחקר סיפורו ואותר קברו של יאן ברור בבית העלמין צור שלום בקרית ביאליק.

לקריאה נוספת
------------

* גרשון פינצ'בסקי. **חסד אחרון: סיפורם של חסידי אומות העולם בישראל**, הוצאת יד ושם, ירושלים, 2023

הערות שוליים
------------

1. 1 2 3  גרשון פינצ'בסקי, **חסד אחרון**, ישראל: עמי שטרנוס, 2023, עמ' 26-27
2. 1 2 3  Broer Jan, יד ושם
3. ↑  אור הלר, "חסד אחרון": המבצע של שב"כ ויד ושם להנצחת חסידי אומות העולם, באתר חדשות 13, ‏7 באפריל 2021
פירוש נוסף ערך זה עוסק באב בית דין בפאס במאה ה-20. אם התכוונתם לראש ישיבת לוית חן ורבה של חבל מודיעין, ראו אהרון בוטבול.
רבי אהרן בוטבול
הרב **אהרן בוטבול** (כ"ב אדר ב' ה'תרכ"ז, 29 במרץ 1867 – ה' תשרי ה'תש"ז, 30 בספטמבר 1946) היה דרשן, פוסק הלכה, אב בית הדין ורבה של פאס באמצע שנות ה-40 של המאה ה-20.

קורותיו
-------

נולד בפאס לאביו רבי אברהם, ולמד אצל חכמי עירו. נשא את רבקה סירירו. כבר בשנת תר"ס נמנה עם חכמי העיר. שימש כחזן בבית הכנסת 'צלא דלחכם' של רבי אליהו הצרפתי. בשנת תרצ"ג ערך חוברת פזמונים שנהגו לומר בבית הכנסת של רבי אליהו הצרפתי. היה עשיר, ובעקבות כך קיבל פניות מחכמי מרוקו לעזרה כספית בהדפסת ספרים וצדקה. נמנה עם דרשני העיר. כמו כן היה אחד מרבני הישיבה בפאס, ואחד מתלמידיו הוא רבי יצחק סיסו.

בט"ו בשבט תרע"ט התמנה לדיין שלישי בפאס בבית הדין בראשות רבי וידאל הצרפתי ורבי מתתיה סירירו. בהמשך כיהן בבית הדין בראשות הרב שלמה אבן דנאן והרב מתתיה סירירו, אותו החשיב לרבו. היה אחראי על סידור הגיטין, ורבי יוסף בן נאיים למד ממנו מקצוע זה. היה ידוע כמומחה בהלכות שחיטה וטריפות.

בשנת תרצ"ט לאחר פטירת רבי מתתיה סירירו, שימש כאב בית הדין של פאס לימים מועטים, אך בעקבות בואו של רבי משה בן סמחון, פינה לו את תפקיד אב בית הדין, ורבי אהרן המשיך לכהן כדיין. בשנת תש"א יצא רבי משה בן סמחון לגמלאות, ורבי משה אבן דנאן החליפו בתפקיד אב בית הדין. רבי אהרן המשיך לשבת בבית דינו של רבי משה אבן דנאן לצד ידידו רבי ידידיה מונסונייגו.

בסיוון תש"ד, לאחר פטירתו של רבי משה אבן דנאן, התמנה הרב אהרן בוטבול לתפקיד אב בית הדין ורבה של פאס. בתפקידו עמד בקשרי מכתבים עם רבנים נוספים, כדוגמת רבי יוסף משאש, רבי יוסף בירדוגו ורבי אבא אלבאז. בתפקיד זה כיהן עד כסלו תש"ו, עת יצא לגמלאות. הרב חיים דוד סירירו החליפו בתפקיד.

נפטר ונקבר בפאס בה' תשרי ה'תש"ז.

### משפחתו

לרב בוטבול שמונה ילדים, שבעה מתוכם נולדו לו מאשתו השלישית. גיסו הוא הרב מתתיה סירירו - אב בית הדין של פאס.

חיבוריו
-------

* **מזכרת הגיטין -** בכ"י, חלקים ממנה נעתקו בספר 'יבין לאחריתו' על ידי רבי יוסף בן נאיים.
* **פסקי דין -** בכתבי יד.

לקריאה נוספת
------------

* מאמרו של הרב נתנאל אביטל, '**תולדות רבי אהרן בוטבול**', אור המערב חלק כ' עמודים לה-מב.

הערות שוליים
------------

1. 1 2  ע"פ נוסח מצבתו שנדפסה ב'אור המערב' חלק כ' עמ' לט. ויש שטעו לכתוב שנפטר בג' תשרי או בו' תשרי.
2. ↑  ראו 'תולדות אליהו' (ילוז) עמ' 41.
3. ↑  ראו: בני מלכים עמ' 171.
4. ↑  ראו מכתבים בעניינים אלו מאת הבבא סאלי ורבי יוסף בירדוגו באור המערב כ, עמ' לו-ז.
5. ↑  ראו הקדמת הרב פרופ' משה עמאר ל'נוהג בחכמה' עמ' 11.
6. ↑  ראו: מלכי רבנן ערך רבי יצחק סיסו.
7. ↑  ראו: פאס וחכמיה ח"א עמ' 142.
8. 1 2  ראו: מלכי רבנן ח"ב בערך ר' אהרן בוטבול. (נדפס בסוף ספר 'תקנות חכמי מכנאס' ח"ב).
9. ↑  ראו שו"ת פאת י"ם סימן כב.
10. ↑  ראו: אוצר המכתבים ח"ב סימן אלף רמב, אלף שג.
11. ↑  ראו 'שופריה דיוסף' אגרות עמ' רסט-ער.
12. ↑  ראו: מילי דאבא, מכתבים ג; כא.
13. ↑  חלק מפסקיו יצאו לאור בקובץ 'אבקת רוכל' יד עמ' כג-לו.